‘Bernard Prince’ var også en af de tegneserier jeg læste mange gange, da jeg var en knægt tilbage i 80’erne. Ligesom ‘Red Kelly’ er den skabt af Hermann og Greg. Hermanns tegninger har altid fascineret mig, han tegner utrolig godt og realistisk uden at karikere. Nu har Forlaget Zoom planer om 4 bind, der skal indeholde alle Prince historier skabt af makkerparret, dog starter de med bind to med albums fra 1968-1970, men det første bind skulle være under forberedelse. Efter Hermann stoppede med at tegne serien, var der andre tegnere der tog over, indtil Hermann igen tegnede et album i 2010, hvor hans søn stod for historien.